b'\n_START_ARTICLE_\nMacchi MC.202\n_START_SECTION_\nKehitys ja k\xc3\xa4ytt\xc3\xb6\n_START_PARAGRAPH_\nFolgore lensi ensilentonsa 10. elokuuta 1940. Ensimm\xc3\xa4iset sarjatuotantokoneet toimitettiin kes\xc3\xa4ll\xc3\xa4 1941, ja jo vuoden 1942 lopussa se oli Italian ilmavoimien yleisin h\xc3\xa4vitt\xc3\xa4j\xc3\xa4. Konetta rakennettiin yhteens\xc3\xa4 noin 1\xc2\xa0200 kappaletta vuosina 1941\xe2\x80\x931943. Macchi 202 oli aerodynaamisesti hyvin suunniteltu kone, ja se p\xc3\xa4rj\xc3\xa4si hyvin liittoutuneiden parhaille h\xc3\xa4vitt\xc3\xa4jille, kuten Supermarine Spitfirelle ja P-38 Lightningille. Lent\xc3\xa4j\xc3\xa4t pitiv\xc3\xa4t koneesta, koska sit\xc3\xa4 oli kevyt ja helppo ohjata. Koneen ainoita puutteita olivat jokseenkin heikko aseistus ja huono n\xc3\xa4kyvyys taaksep\xc3\xa4in.'